PLAN ECONÓMICO FINANCEIRO PARA O PERÍODO 2020-2021
ADMINISTRACIÓN LOCAL — Municipal — Dozón (Presupostos e cadros de persoal, 07/08/2020)

O Pleno da Corporación, na súa sesión ordinaria celebrada o 29 de xuño de 2020, entre outros asuntos, aprobou o Plan Económico–Financeiro do Concello de Dozón para o período 2020–2021, que se someteu a exposición pública por un período de 15 días hábiles, contados a partir do día seguinte da publicación no Boletín Oficial da Provincia de data 6 de xullo de 2020, durante os cales non se presentou alegación ou reclamación algunha, polo que o acordo elévase a definitivo, e procédese á publicación íntegra do devandito Plan no BOP e o seu envío ó Ministerio de Facenda, todo o anterior en cumprimento do establecido no artigo 23.4 da L. O. 2/2012, do 27 de abril, e normativa concordante, co seguinte contido: Por Decreto de Alcaldía, do 28 febreiro de 2020, foi aprobada a liquidación do orzamento 2019, cos seguintes resultados: • Capacidade/Necesidade de financiamento: + 69.363,36 € • Regra de Gasto:–162.456,04 € • Límite de débeda: 8,28 % • Resultado orzamentario: 44.218,57 € • Remanente de tesourería para Gastos Xerais: 97.482,66 € • Fondos líquidos: 149.062,68 € Polo que, segundo consta no informe de avaliación do cumprimento do obxectivo de estabilidade orzamentaria, da regra de gasto e do límite de débeda na fase de liquidación do orzamento 2019, que acompaña á mesma, produciuse un incumprimento da regra de gasto. A Lei Orgánica 2/2012 do 27 de abril, de Estabilidade Orzamentaria e Sostibilidade Financeira (LOEPSF) establece a obriga para todas as administracións locais de incorporar tres medidas de consolidación fiscal: eliminación do déficit, a redución da débeda pública e o cumprimento da regra de gasto. O artigo 3 da LOEPSF dispón que “a elaboración, aprobación e execución dos orzamentos e demais actuacións que afectos aos gastos ou ingresos dos distintos suxeitos comprendidos no ámbito subxectivo desta Lei, realizarase nun marco de estabilidade orzamentaria, coherente coa normativa europea.” Ademais do cumprimento do principio de estabilidade orzamentaria, a LOEPSF esixe o cumprimento da regra de gasto e o principio de sostibilidade financeira, referida esta última ao volume de débeda. O seu artigo 21 dispón que en caso de incumprimento do obxectivo de estabilidade orzamentaria, obxectivo de débeda pública ou da regra de gasto, a administración que non o cumpra deberá formular un Plan Económico-Financeiro que permita no ano en curso e o seguinte, o cumprimento dos obxectivos ou da regra de gasto. De conformidade cos artigos 191 do Texto refundido da Lei reguladora das facendas locais aprobado por Real decreto lexislativo 2/2004, de 5 de marzo, e 89 do Real decreto 500/1990, de 20 de abril, o Concello de Dozón aprobou a liquidación do orzamento correspondente ao exercicio económico 2019 mediante Decreto do 28 de febreiro de 2020, que verifica que o Concello de Dozón non cumpre co obxectivo de regla de gasto, que se traduce en termos numerarios en -162.456,04 euros. En consecuencia a tal incumprimento, faise necesario a elaboración do Plan Económico-Financeiro que a continuación se detalla, que lle permita ao concello cumprir a regla de gasto en 2020 e 2021, e que se constatará nas respectivas liquidacións orzamentarias. O contido do Plan Económico-Financeiro atópase regulado actualmente: a) No artigo 21 da Lei Orgánica 2/2012 de Estabilidade Orzamentaria e Sostibilidade Financeira (LOEPSF). b) No artigo 9 da Orde HAP/2105/2012 pola que se desenvolven as obrigas de información previstas na Lei 2/2012. c) No artigo 20 do Real Decreto 1463/2007. d) No artigo 116 bis da Lei 7/1985 reguladora das bases do réxime local (LRBRL). A regulación que debemos ter de referencia debe ser a contemplada no artigo 21.2. da LOEPSF, xa que o resto de normas que regulan o contido dos Plans Económicos-Financeiros volven enumerar de forma parecida parte do contido mínimo do artigo 21.2, ampliando outros aspectos que se derivan da propia elaboración dun Plan Económico-Financeiro. O artigo 21.2 da LOEPSF establece que o plan económico-financeiro conterá como mínimo a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se produzan cambios nas políticas fiscais e de gastos. c) A descrición, cuantificación e o calendario de aplicación das medidas incluidas no plan, sinalando as partidas presupostarias ou rexistros extrapresupostarios nos que se contabilizarán. d) As previsións das variables económicas e presupostarias das que parte o plan, así como os supostos sobre os que se basean estas previsións, en consonancia co contemplado no informe ó que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. Distinta é a regulación contemplada no artigo 116 bis da Lei 7/1985 reguladora das bases do réxime local, que prevé que os plans económicos financeiros inclúan medidas adicionais como a supresión das competencias que exerza a Entidade Local que sexan distintas das propias e das exercidas por delegación; a xestión integrada ou coordinada dos servizos obrigatorios que presta a Entidade Local para reducir os seus costes; incremento de ingresos para financiar os servizos obrigatorios que presta a Entidade Local; racionalización organizativa; supresión de entidades de ámbito territorial inferior ó municipio que, no exercicio presupostario inmediato anterior, incumpran co obxectivo de estabilidade presupostaria ou co obxectivo de débeda pública ou que o período medio de pago a proveedores supere en máis de trinta días o prazo máximo previsto na normativa de morosidade; unha proposta de fusión cun municipio limítrofe da mesma provincia. Respecto destas medidas recollidas no artigo 116 bis da LRBRL, da información extraída de consultas remitidas ao Ministerio conclúese que a falta dun maior desenvolvemento, realmente non serían aplicables as ditas medidas salvo que foran totalmente necesarias para o saneamento ou se tivera que aplicar o disposto na D. A 9.ª da mencionada Lei, sobre o redimensionamento do sector público local. No Plan Económico-Financeiro que se presenta, non son necesarias contemplar as medidas incluídas no dito artigo 116 bis. No que respecta á tramitación, terase en conta o seguinte: a) O Plan Económico-Financeiro será presentado, no prazo máximo dun mes dende que se constate o incumprimento, ante o Pleno da Corporación. b) O Pleno da Corporación deberá aprobalo no prazo máximo de dous meses dende a presentación. c) A súa posta en marcha non poderá exceder de tres meses dende a constatación do incumprimento. d) Ao Plan daráselle a mesma publicidade que a establecida para a aprobación dos orzamentos da entidade. O Plan aprobado deberá remitirse a través da aplicación de captura habilitada ao efecto na Oficina Virtual para a Coordinación Financeira coas Entidades Locais. Para levar a cabo o estudo da estructura económica deste Concello analízanse os datos de liquidación dos 3 exercicios económicos anteriores, que son 2017, 2018 e 2019, xa que a análise dos tres últimos anos permite obter a información necesaria para determinar, no seu caso, as causas que conlevaron o incumprimento da variable Regla de Gasto: Para completar o estudo da estructura económica deste Concello analízase a evolución das principais variables financeiras no 3 últimos exercicios liquidados, 2017, 2018 y 2019. O Remanente de Tesouraría é un indicador da liquidez da entidad. Cando mostra valores positivos é un excedente financeiro acumulado dispoñible para financiar gastos de exercicios futuros. Do que se deduce un aforro neto positivo durante 2019. A carga financiera sitúase por debaixo do límite legal do 25% dos ingresos correntes. a) Débeda pública. A porcentaxe de débeda viva desta entidade a 31-12-2019 é do 8,28% (débeda viva/ingresos corrientes x 100), inferior ao límite de débeda situado no 75 % (límite de endebedamento regulado na normativa vixente). b) Período medio de pago. O PMP global da débeda comercial a provedores do Concello de Dozón correspondente ao cuarto trimestre de 2019, determinado conforme ao Real decreto 635/2014 que desenvolve a metodoloxía de cálculo do período medio de pago a provedores das Administracións públicas, é superior ao establecido na normativa sobre morosidade fixado en 30 días, xa que no 4ºT/2019 o periodo medio de pago produciuse en 106,46 días. Tal e como se plasma na tabla precedente, unha vez aplicados os axustes correspondentes, a capacidade de financiación en términos SEC2010 a entidade cumpre o obxectivo de estabilidade orzamentaria. En base aos cálculos precedentes e aos datos presentados obsérvase que o gasto computable consolidado do Concello de Dozón, é de 638.431,17 euros no ano 2018, e de 818.824,55 euros no ano 2019, polo que a diferencia entre o “Límite da Regra do Gasto” e o “Gasto computable Liquidación 2019” é de – 162.456,04 €. Por tanto, a variación do gasto computable é do 28,15 %, superior á taxa de referencia de crecemento do Produto Interior Bruto de medio prazo da economía española, situada no 2,7 % para o exercicio 2019. En consecuencia, con base nos cálculos detallados incúmprese o obxectivo da Regra do Gasto de acordo co artigo 12 do Regulamento de desenvolvemento da Lei 18/2001, de 12 de decembro, de Estabilidade Orzamentaria na súa aplicación ás Entidades Locais, aprobado polo Real Decreto 1463/2007 de 2 de novembro. • Estado liquidación de ingresos: 1.738.253,54 € • Estado liquidación de gastos: 1.706.077,99 € • Remanente de tesourería para Gastos Xerais: 97.482,66 € • Aforro neto: 45.682,84 € • Carga financeira: 3,22 % • Endebedamento: 8,28 % • Capacidade/Necesidade de financiamento: + 69.363,36 € • Regra de Gasto: -162.456,04 € • Periodo medio de pago 4ºT/2019: 106,46 días O Concello de Dozón liquidou o exercicio 2019 incumprindo o obxectivo de regla de gasto por importe de–162.456,04 €. Podéndose sinalar como causas inmediatas do incumprimento determinados feitos concretos: a) Gastos realizados pendentes de aplicar ao orzamento: Tanto para o cálculo da estabilidade orzamentaria como da regra de gasto, é necesario realizar unha serie de axustes derivados da existencia de diferenzas de imputación entre a contabilidade orzamentaria da Entidade local e os criterios de Contabilidade Nacional ( SEC 2010). Estes axustes realízanse nos termos marcados polo Manual de Cálculo do Déficit Público publicado pola IGAE. O axuste que se realizou, con repercusión tanto na estabilidade orzamentaria como na regra de gasto, foi o correspondente aos gastos realizados no exercicio pendentes de aplicar ao orzamento por importe de 14.601,56 €. Trátase dos gastos recolleitos na conta 413, no seu haber polo importe dos pendentes de aplicar ao 31 de decembro de 2019, aumentando o déficit en termos de contabilidade nacional. Neste axuste tívose en consideración o disposto no Manual da IGAE de cálculo do déficit, páxinas 89 e seguintes, xa que non se trata só do gasto que se coñece como extraxudicial de crédito, senón tamén daquel que non se pode tramitar administrativamente antes de finalizar o exercicio. Aínda que devanditos gastos van ser aplicados a orzamento no exercicio 2020. Por conseguinte, en 2020 ao realizar o seu pago e correspondente aplicación a orzamento o axuste realízase á inversa, corrixindo o incumprimento, incrementándose o superávit en termos de contabilidade nacional e minorando o gasto computable do exercicio, a efectos de cumprimento da regra de gasto. Polo que non sería necesario adoptar ningún tipo de medida. b) Obrigas financiadas con remanente de tesouraría No ano 2019, aprobaronse diversos expedientes de modificación do presuposto financiados con remanente de tesourería para gastos xerais, cun montante total de 95.586,08 euros: - MC de incorporación de remanentes de crédito, por importe de 19.179,76 euros. - MC de suplemento de crédito por importe de 76.406,32 euros. Considerando o exposto, o remanente de tesourería configúrase como un ingreso financeiro cuxa utilización esixe a tramitación dun expediente de modificación orzamentaria para destinalo ao financiamento do fin imposto por unha norma con rango de lei de forma que, se financia gastos de carácter non financeiro, pode dar lugar a un incumprimento do principio de estabilidade orzamentaria, así como do límite fixado pola regra de gasto. O remanente de tesourería, aínda cando se configura contablemente como un activo financeiro, a súa natureza identificaríase co aforro que xera unha entidade local nun exercicio como consecuencia do desfasamento entre a execución duns ingresos orzamentarios e as obrigacións recoñecidas. En consecuencia, non cabe admitir que a utilización do remanente de tesourería por unha entidade local sexa determinante dunha situación de déficit estrutural, admitíndose elaborar e aprobar un plan económico financeiro que se limite a expoñer a orixe do desequilibrio en termos de contabilidade nacional e a recoller aquela medida (Segundo resposta a consulta exposta por COSITAL NETWORK á Secretaria Xeral de Coordinación Autonómica e Local). Se nos atemos a estas circunstancias e ponderamos o efecto que as mesmas tiveron á hora de realizar o cálculo dos empregos non financeiros o resulato sería o que se pon de manifesto no seguinte cadro: c) Incremento do capítulo 6 de gastos. Un terceiro motivo derívase da análise da información reflectida anteriormente da que se desprende que outra causa que levou a este Concello a incumprir a variable regra de gasto é un incremento do gasto público en todos os capítulos, excepto en gastos derivados da débeda bancaria (capítulos 3 e 9), que afectou fundamentalmente ao gasto de investimento que se reflicte no capítulo 6 do orzamento municipal, xa que se produciu un notable incremento no exercicio 2019 se o comparamos co da liquidación do orzamento de 2018, debido a que se acometeron unha pluralidade de proxectos de investimento, parte dos cales se financiaron con recursos propios e outros estaban financiados con subvencións, pero neles había que realizar unha achega municipal, con cargo a recursos propios, polo que non nos atopamos ante gastos de carácter estructural. Do anterior resulta: A. Obxectivos A liquidación do orzamento 2019 deste Concello puxo de manifesto un incumprimento da regla de gasto de 162.456,04 €. Por iso, os obxectivos do Plan económico-financeiro buscan equilibrar e estabilizar a institución en 2020 e 2021, dando cumprimento ao establecido na Lei Orgánica de Estabilidade Orzamentaria e Sostebilidade Financeira. B. Previsión tendencial de ingresos e gastos A evolución dos ingresos e gastos dos presupostos deste Concello, baixo a hipótese de non producirse cambios nas políticas fiscais e de gastos, é a recollida nos cadros seguintes: Para calcular a previsión de gastos (ORN) do exercicio 2020 tívose en conta o orzamento inicial de 2020 de todos os capítulos excepto o capítulo 6 de inversións onde tamén se tiveron en conta os remanentes do Plan Provincial de Obras do exercicio anterior; na previsión de gastos (ORN) do exercicio 2021 nos capítulos 1 e 2 preveuse un incremento do 2% manténdose o resto dos capítulos nos mesmos termos das previsións do exercicio 2020. Para as previsións de ingresos nos capítulos 1 e 3 realizouse o axuste por recadación nos termos da liquidación do exercicio 2019; os capítulos 4 e 7 realizáronse sobre as previsións do orzamento 2020. Con estas premisas, nas liquidacións dos exercicios 2020 e 2021 cumprirase coa regla de gasto. c) MEDIDAS: DESCRICIÓN, CUANTIFICACIÓN E CALENDARIO. Unha vez identificadas as causas que deron lugar ao incumprimento da regra de gasto na liquidación de 2019, considéranse que estas son excepcionais do devandito exercicio. Polo que non sería necesario adoptar ningunha medida estrutural de retorno ao cumprimento, pois a este deberá retornarse na liquidación orzamentaria do exercicio seguinte, que xa non conterá ditas obrigacións excepcionais. Debido ás causas que produciron o incumprimento do obxectivo de regla de gasto na liquidación do exercicio 2019, analizadas nos apartados anteriores, deberase manter un seguimento e control do gasto no capítulo 6 “Investimentos reais” evitando o seu financiamento con cargo ó remanente líquido de tesourería e procurar que a execución do gasto se produza no mesmo exercicio económico que se realiza o ingreso, así coma o control das aportacións municipais as inversións e o do resto de capítulos de gastos para que non haxa gastos penedentes de aplicar ao orzamento. Respecto do periodo medio de pago, en primeiro lugar haberá que depurar as obrigas pendente de pago xa que parte delas derivan de operacións de exercicios pechados prescritas ou de errores contables. Con gran probabilidade esto aflorará unha mellora do PMP, sendo necesario ademáis unha mellor xestión da tesouraría en canto ao sistema de pagos para lograr o cumprimento da citada magnitude. d) CONCLUSIÓN E OBXECTIVO. O obxectivo do Plan Económico-Financeiro non é outro que acometer ao longo dos exercicios 2020 e 2021 as medidas do control do gasto necesarias aos efectos de cumprir coa regla de gasto e o periodo medio de pago e de seguir mantendo o cumprimento da estabilidade orzamentaria. Analizada a situación económica da Corporación derivada da liquidación do presuposto do exercicio 2019, podemos afirmar que, en xeral, as magnitudes presupostarias son positivas. En consecuencia, o plan económico–financeiro elaborado presenta como medidas de corrección o compromiso de reducir durante 2020 as modificacións presupostarias que se financien co capítulo VIII (Remanente de Tesourería) do presuposto de ingresos, o control das aportacións municipais as inversións e o do resto de capítulos de gastos para que non haxa gastos pendentes de aplicar ao orzamento, e proceder a depuración das obrigas pendentes de pago xa que parte delas derivan de operacións de exercicios pechados prescritas ou de errores contables así coma unha mellor xestión da tesouraría en canto ao sistema de pagos para lograr o cumprimento do periodo medio de pago. Contra o presente acordo, en virtude do que se dispón no artigo 113 da Lei 7/1985, do 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, do 13 de xullo, Reguladora da devandita Xurisdición. Sen prexuízo diso, a tenor do que se establece no artigo 113.3 da Lei 7/1985, a interposición do devandito recurso non suspenderá por si só a efectividade do acto ou Acordo impugnado. En Dozón, na data da sinatura electrónica á marxe O Alcalde-Presidente Adolfo Campos Vázquez